cyanic-selkie/wikianc huggingface dataset:
Per Harling
Harling har redigert sangboken Hela världen sjunger med kristne sanger fra hele verden. Han var fra 1986 til 88 sekretær for arbeidsgruppen som arbeidet fram boken Psalmer i 90-talet, et tillegg til salmeboken som går under navnet 1986 års psalmbok. Han er forfatter av flere bøker, blant annet Ett ögonblick i sänder – Lina Sandell och hennes sånger (Libris, 2003) og Våra älskade psalmer (Libris 2007).
Operation Niblick
Operation Niblick var en serie på 41 amerikanske underjordiske prøvesprengninger utført ved Nevada Test Site i 1963 og 1964. Denne operasjonen var etterføgeren til Operation Dominic I og II og Operation Nougat, og forgjengeren til Operation Whetstone.
Ometz LeSarev
Kommandosoldatbrevet
Vi erklærer at vi kommer til å fortsette å beskytte staten Israel og dens borgere.
Richard von Friesen
Politisk karriere
I 1834 trådte han inn i den saksiske statstjenesten. Under maioppstanden i Dresden ble Friesen, som arbeidet som råd i innenriksministeriet, utnevnt til innenriksminister den 6. mai 1849. Etter at han gikk av som minister i juni 1853 ble han kretsdirektør i Zwickau. I 1858 ble han igjen medlem av regjeringen i kongeriket Sachsen, som finansminister. Han gjaldt som kritiker av statsminister Friedrich Ferdinand von Beust, en erklært motstander av Bismarck.
Lugano (andre betydninger)
Lugano har flere betydninger:
Godokkeggi
Godokkeggi  er et fjell i Vinje kommune i Vestfold og Telemark. Det har en høyde på 1 540 meter over havet og er det 23. høyeste fjellet i Telemark av fjellene med primærfaktor på minst 50 meter.
Harbinrussere
Harbinrussere er betegnelse for den store minoritet russisktalende emigranter som i flere generasjoner var bosatte i byen Harbin nord i Kina mellom 1898 og 1960-årene.
Under japansk styre
I 1931 okkuperte japanerne Harbin og byen ble innlemmet i marionettstaten Manchukuo. De sovjetiske ansatte ved jernbanen ble utsatt for trakassering av Japan. I 1935 solgte Sovjetunionen sin andel i jernbanen til Japan, og russene med sovjetisk statsborgerskap emigrerte til Sovjetunionen. Nesten alle ble arrestert for spionasje under Stalins utrenskninger 1936-38.
Vannedderkopp
Levevis
Den lever som predator (rovdyr) på andre mindre vannlevende dyr i ferskvann, men ånder luft som alle andre edderkopper. Denne ganske store edderkoppen spinner en dykkerklokke av silke mellom vannplantene, under vannoverflaten, som den fyller med luft som den bærer med seg fra overflaten ved hjelp av hårene på bakbeina. Dykkerklokken kan faktisk virke som en lunge og utveksle O2 og CO2 med det omkringliggende vannet. Luften blir slik stadig byttet ut og eggene blir lagt inne i denne «luftboblen». Den svømmer godt og beveger seg også langs silketråder som den har strakt under vann. Vannedderkoppen jakter særlig på vannlevende insekter og små krepsdyr. Den kan ikke spise under vann, så byttet blir fraktet til dykkerklokken eller eventuelt til overflaten. Den er en stor og kraftig edderkopp og kan bite godt fra seg om den blir uforsiktig håndtert. Den er trolig den edderkopparten i den norske faunaen som har det mest smertefulle bittet, det er imidlertid ikke farlig. Et uvanlig trekk ved denne edderkoppen er at hannen er større enn hunnen, hos nesten alle andre edderkopper er det motsatt. Vannedderkopper, særlig unge individer, kan også krype rundt mellom vegetasjon i vannkanten, men blir de skremt dykker de straks under vann.
II Marine Expeditionary Force
II MEF har tre underliggende maritime luft-land-operasjonsgrupper: 22nd MEU, 24th MEU og 26th MEU.
Gerald Wilson
Biografi
Wilson ble født i Shelby i Mississippi 4. september 1918. Wilson ble med i Jimmie Lunceford Orchestra i 1939, og erstattet samtidig stjernetrompetisten og arrangøren Sy Oliver. Mens han var med Lunceford, bidro han med nummer til bandets bok, inkludert «Hi Spook» og «Yard-dog Mazurka».
Kim Ha-na
Kim Ha-na (født 17. desember 1989) er en sørkoreansk badmintonspiller. Hun representerte landet sitt under Sommer-OL 2012 i London, der hun ble disket for å ikke ha gjort sitt beste, i double.
M-621
Varianter
De norske M-621 var i hovedsak utstyrt med flatkasse og presenning samt foldbare sittebenker langs sidene med kapasitet 20 mann med personlig utstyr.
Oppstandelse
De norske M-621 har fått nytt liv i nødhjelpstransport blant annet i Malawi og på Haiti – prosjekter i regi av Norges Røde Kors som fikk medias oppmerksomhet og vakte oppstandelse i mars 2007.
Fylkesvei 2884
Frem til 2019 hadde veien betegnelsen fylkesvei 178.
Leroy Theodore Matthiesen
Biskop
Den 15. mars 1980 utnevnte pave Johannes Paul II ham til biskop av bispedømmet Amarillo i Texas. Erkebiskop Patrick Fernandez Flores av San Antonio bispeviet ham 30. mai 1980; medkonsekratorer var John Louis Morkovsky, biskop av Galveston-Houston, og Thomas Joseph Drury, biskop av Corpus Christi.
Sambo under Europalekene 2015
Sambo under Europalekene 2015 ble arrangert 22. juni i Heydar Aliyev Arena i Baku.
Lenin-skolen
Lenin-skolen er det norske, noe upresise navnet som benyttes om Kominterns kaderskoler i Moskva i mellomkrigstiden. Skolene tok inn utvalgte kandidater fra de ulike partiene i Komintern, og en rekke sentrale, norske NKP-ledere studerte her i 1920- og 1930-årene.
Lenin-skolen omfattet formelt sett ulike utdanningsinstitusjoner og avdelinger, dels med ulikt studieinnhold, dels basert på ulike språk. De norske elevene var fordelt på:
«Kampen for tilværelsen» (maleri)
Politimannen har fått en mer fremtredende plass nærmere køen som et kontrapunkt til denne. Han spankulerer tilsynelatende tilfreds og uanfektet og kan sees som et symbol på den offisielle likegyldighet overfor fattigdommen. Som i den første komposisjonsstudien er brannstasjonen atter redusert til et smalt vertikalt felt.
Aboriginer
Opprinnelse og historie
Det var stadig konflikter mellom aboriginer og briter, noe som nådde et metningspunkt mot slutten av 1800-tallet. Da ble blant annet aboriginene utryddet fra Tasmania og mange andre steder i Australia. På begynnelsen av 1900-tallet ble det startet en kampanje som gikk ut på å skille aboriginbarn fra foreldrene og sende dem til barnhjem og andre institusjoner for å gi dem en sivilisert, kristen oppdragelse. Når de ble voksne ble de ofte tvangsgiftet. Disse har i ettertid blitt beskrevet som «den stjålne generasjonen».
Etter andre verdenskrig fikk aboriginene bedre levevilkår, men først i 1967 ble statsborgerskapet deres anerkjent på linje med øvrige innbyggerne i Australia. Fortsatt lider mange aboriginer under rasismen som oppsto. I 1992 ble det vist en amatørvideo på det lokale fjernsynet som demonstrer politiets mangelfulle oppførsel overfor aboriginene. Videoen skapte avsky og det ble igangsatt flere politiske program for å fjerne fordommene. Allikevel finnes det et rasistisk politisk parti med navn «One Nation» (En nasjon) som insisterer på at aboriginer ikke skal ha de samme rettigheter som hvite australiere har. Aboriginene selv kjemper med politiske og juridiske virkemidler for å få igjen landområder de ble fratatt da britene kom dit.
Fjellundmåler
Levevis
Arten lever på heier og i fjellet. Larvene lever i frøkapsler av øyentrøst (Euphrasia spp.), der de spiser av de voksende frøemnene. De voksne målerne flyr i juli – august, fortrinnsvis om ettermiddagen i solskinn.
Utbredelse
Arten finnes i høyereliggende områder over det meste av Europa. I Norge finnes den fra Vest-Agder til Finnmark, i Sør-Norge mest i høyereliggende områder.
Voss husflidskule
I det studiespesialiserende utdanningsprogrammet med formgiving, finner en følgende programfag: Design og arkitektur og visuelle kunstfag. Av valgfrie programfag har skolen: Trykk og foto, scenografi og kostyme, og visuell kultur og samfunn. Læreplaner finner du på sidene til Utdanningsdirektoratet.
Chandra Prakash Gajurel
Gajurel er en partiveteran som har vært medlem av partiledelsen i NKP(M) fra starten, og i forgjengerpartiene til NKP(M) fra og med NKP (Chautho Mahadhiveshan) på 1970-tallet.
Nepalske venstregrupper i India, kommunistpartier i mange land og menneskerettighetsorganisasjoner starta ei kampanje for å få ham frigitt. En annen sentral leder av NKP(M), Mohan Pokharel Vaidya, blei arrestert i Silliguri, India, i mars 2004. Kampanja kom fra da av til å konsentrere seg om Vadiya og Gajurel.
Den endelige løslatelsen kom først 30. november 2006, etter at NKP(M) og regjeringa i Nepal formelt hadde undertegna en fredsavtale i tidligere samme måned.
Skjellbreia (Trondheim)
Historie
Skjellbreia var i likhet med Leirsjøvassdraget tidligere en del av Trondheim og Strindas drikkevannsforsyning fra 1922 og frem til 1993, da den ble satt i reserve for Jonsvatnet. Etter at innsjøen Benna i Melhus ble koblet sammen med Jonsvatnet i 2016 ble vannene i Leirsjøvassdraget frigitt til friluftsformål. Skjellbreia ble oppdemt for første gang rundt 1730 i forbindelse med mølledriften. I 1868 ble denne dammen påbygd og vannstanden hevet i innsjøen. Dagens dam er en betongdam som ble oppført rundt 1930 og som gjør at Skjellbreia er oppdemt med rundt fire meter.
Mottak- og transportbataljonen
Bataljonen har base ved Sessvollmoen leir på Romerike.
Acanthocinini
Utseende
Stort sett middelsstore, brun- eller gråaktige trebukker. Antennene er ofte svært lange, særlig hos hannene. Pronotum er nærmest tønneformet med en liten pigg litt bakenfor midten av siden. Hunnen har ofte et forlenget eggleggingsrør som stikker ut bak dekkvingene.
Gigadema
Utseende
Middelsstore til store (ca. 20 millimeter eller mer), lange og slanke, litt flate, svarte løpebiller. Kjevene er sigdformed og omtrent så lange som resten av hodet. Fasettøynene er forholdsvis små, antennene tynne. Pronotum er hjerteformet, bredere enn langt. Dekkvingene er jevnbrede med fine punktstriper. De har velutviklede flygevinger.
Andorras kvinnelandslag i fotball
Historie
Den 1. juli 2014 spilte Andorra sin første kvinnelandskamp, da de deltok i UEFA Development Tournament i Gibraltar. De slo der Gibraltar 1-0 i sin første kamp, og målscorer var Alba López. Dagen etter spilte de sin andre landskamp, i samme turnering, og tapte der 4-0 mot Luxembourg. De deltok i kvalifiseringen til EM i fotball for kvinner 2017, som var deres første offisielle kamper. I kvalifiseringen tapte de 3-5 for Malta, 0-8 for Færøyene og 0-7 for Georgia, og de ble dermed ikke kvalifisert for EM i 2017.
Heinz-Josef Catrein
Bakgrunn
Etter barneskole i Morbach gikk han på picpusordenens internatskole St. Johannes i Niederlahnstein ved Rhinen og gjorde militærtjeneste etter abitur. Etter tjenesten trådte han inn i ordenen i 1970 og ble utdannet ved ordenens filosofisk-teologiske høyskole Damianeum i Simpelveld i Nederland.
Prest
I april 2009 ble Catrein valgt til den tyske provinsens provinsial og han måtte vende tilbake til Tyskland. Han ble gjenvalgt i 2012 og i 2015. Hans tid som provinsial sluttet i 2018. Da flyttet han fra Lahnstein og begynte som superior for kommuniteten i Werne.
2. divisjon fotball for menn 2006
Toppscorere, uavhengig av avdeling
27 mål:
20 mål:
MS «Robas»
Skipskollisjonen i Kobbeleia
MS «Robas» kolliderte i 2011 med MS «Rana Frakt». Hendelsen skjedde i Kobbeleia i nærheten av Vatlestraumen, utenfor Bjorøy. Begge fartøyene fikk hull i baugen, men kun MS «Robas» tok inn vann etter sammenstøtet. For å være sikker på at skipet ikke skulle synke styrte mannskapet skipet på grunn med vilje. Med seg hadde MS «Robas» 100 tonn laks. Verdien av lasten ble anslått til å være mellom to og tre millioner kroner. Fisken ble levert til et nærliggende slakteri for å unngå tap av fisk. Etter dette ble skipet liggende på verksted i Bergen i 46 dager. Bergen tingrett konkluderte i 2014 med at det var Rana Frakt som hadde skyld i sammenstøtet. Like før kollisjonen hadde styrmannen om bord i MS «Rana Frakt» sendt matrosen som var med som utkikk vekk fra skipets bro for å sjekke en ventil. Tingretten mente dette brøt med sjøveisregel nummer 5, som oppsummert sier at det ikke er tilstrekkelig at skipsfører står alene på broen i farvann av denne karakter. Retten kunne også konkludere med at MS «Rana Frakt» ga for liten plass til nordgående trafikk. MS «Robas» ble bevisst styrt på land for å unngå å synke. Dette ga ikke grunnlag for skylddeling. Rana Frakt ble dømt til å betale ni millioner kroner i erstatning til Rostein, men valgte å anke saken. Hendelsen ble i juni 2014 behandlet i Gulating lagmannsrett som konkluderte med at begge skipene hadde skyld i hendelsen. Gulating argumenterte blant annet med at MS «Robas» burde brukt lydsignal for å signalisere at de endret kurs mot styrbord. Lyskasteren til MS «Robas» ble brukt sjenerende mot Rana Frakt. «Oppsummert finner lagmannsretten at begge fartøy har bidratt opp mot situasjonen, og finner det vanskelig å si at det ene har bidratt mer enn det andre» -Gulating lagmannsrett. Rostein måtte betale 1,5 millioner kroner i erstatninger og omkostninger. Rana Frakt måtte betale totalt 3,9 millioner kroner.
U.S. Coast Guard Reserve
Våpengrenen ble opprettet i 1939 som en sivil reservestyrke. I april 1941 trådte en lov i kraft som gjorde styrken militær.
Baden (kanton)
I 1803 ble kantonen Baden slått sammen med Aargau og Fricktal. Enkelte kommuner gikk imidlertid andre veier (til Zürich samt til og fra Luzern).
Lewis og Clarks ekspedisjon
Sluttmål og tilbakeferd 1805-1806
Etter en besværlig kryssing over Continental Divide langs elvene Clearwater River, Snake River og Columbia River nådde ekspedisjonen til slutt fram til Stillehavet den 7. november og reiste sin andre vinterleir på Columbias sydlige elvebredd den 24. november 1805. Denne leiren døpte de Fort Clatsop, etter den lille indianerstammen, clatsopene, som de kom i kontakt med der.
Storpolitiske hensyn
Spania sendte disse ekspedisjonene på grunn av etterretninger som de fikk fra en amerikaner som var spansk spion. General James Wilkinson var den øverste offiser i den amerikanske hæren (1800–1812), men var også ansatt av den spanske regjering. I mars 1804 sendte han et brev til Madrid som fortalte om ekspedisjonens hensikt og mål.
Sophie Amalie Moth
Sophie Amalie Moth (født 28. mars 1654, død 17. januar 1719 på herregården Jomfruens Egede) var kong Christian Vs elskerinne, og var mor til bl.a. Ulrik Christian Gyldenløve.
Barn
Hun ble mor til to sønner og tre døtre. Av døtrene døde to i ung alder, den tredje, Christiane Gyldenløve, ble gift med lensgreve Frederik Ahlefeldt (1662–1708). Sønnene var Christian Gyldenløve og Ulrik Christian Gyldenløve. Hun er også stammor til slekten Danneskiold-Samsøe.
Ios (øy)
Historie
Det er avdekket arkeologiske funn på Manganari i sør av flere graver fra 2000-tallet f.Kr. Det er tegn på mykensk bosetning. Gresk bosetning skjedde i tiden rundt 1000 f.Kr. Øya var med i det athenske sjøforbundet på 400- og 300-tallet f.Kr., og deretter i nesiottforbundet, et forbund av ulike greske øyer i Egeerhavet på slutten av 300- og begynnelsen av 200-tallet f.Kr. Øya preget egne mynter for en tid, selv under romersk tid.
Nikos Christodoulidis
Nikos Christodoulidis (gresk: Νίκος Χριστοδουλίδης, også transkribert som Christodoulides, født 1973) er en kypriotisk politiker. Han er fra 28. februar 2023 Kypros’ president. Christodoulidis var fra 1. mars 2018 til 10. januar 2022 sitt lands utenriksminister.
Volapük
Schleyers språklige visjon
Språkets navn er satt sammen av «vol», fra engelsk «world», og «pük», fra engelsk «speech», med en genitivsending «-a» imellom: «vol-a-pük». Direkte oversatt blir det altså «world-s-speech» eller «verden-s-språk».
Volapüks enkelhet og regelmessighet gjør at grunnreglene er lette å lære. Tross at det senere fikk ry for å være vanskelig, viser erfaring at det er mulig å lære Volapük mye fortere enn et nytt, naturlig fremmedspråk.
Volapük etter 1920
På 1920-tallet gjennomførte de en språkrevisjon ledet av nederlenderen Arie de Jong. Hans reformerte Volapük skiller seg i ordforråd og noen grammatikalske regler fra Schleyers. De Jong tok i bruk bokstaven r i mange ord, og erstattet en del av Schleyers mest ugjenkjennelige korte gloser med lengre ord som er forståelige for brukere av europeiske språk.
Språkeksempel
E pardolös obes debis obsik,
Bornholms lufthavn
Historie
I 1935 møttes representanter fra Rigsdagen, Rønne Kommune og Det Danske Luftfartsselskab (DDL) – senere SAS. De lagde en avtale om å etablere en flyrute mellom Rønne og København. Året etter stiftes A/S Den bornholmske Flyveplads. I 1937 bla arbeidet med rydning av skog og etablering av flyplassen påbegynt. I 1939 åpnet ruten på en midlertidig tillatelse fra luftfartstilsynet, men den måtte innstilles etter få dager pga. landingsbanens tilstand.
Hans Rosing
Biskop
Tross sin nærhet til politisk viktige miljøer var Rosing ingen politisk værhane, men markerte sine teologiske standpunkter i møte med politisk pragmatikk. Et talende eksempel var da han 1680 i en betenkning holdt sterkt på prinsippet om den konfesjonelle enhetsstaten. Da franske hugenotter 1680 banket på statens dør, var Rosing talsmann for å nekte dem adgang – et standpunkt som slett ikke var politisk opportunt, all den stund stattholder Gyldenløve hadde en liberal holdning og Christian V hadde en dronning med uttalte reformerte sympatier.
Ulf Dinkelspiel
Karriere
Han fikk bred erfaringsbakgrunn fra både det private næringsliv og den offentlige sektor. Dinkelspiel mente at forskjellene mellom disse to verdener var stor, men at den som påstod at det blant politikere er «mycket snack och lite verkstad» ikke har forstått at disse arbeider under helt andre vilkår.
Kinas riksvei 319
Kinas riksvei 319 (G319) løper nordvestover fra kystbyen Xiamen i provinsen Fujian og gjennom provinsene Jiangxi, Hunan, byprovinsen Chongqing, til den ender i Chengdu, hovedstaden i provinsen Sichuan. Den er 2 984 kilometer lang.
Miniatyrfigur
Miniatyrfigurer, også kalt figurer, modeller, skubbedukker, tinnsoldater, lekesoldater, er små figurer som brukes i miniatyrspill, rollespill, miniatyrmaling, dioramaer og modelljernbane, og som leketøy og samlerobjekter. De lages vanligvis av forskjellige plaststoffer eller metall. I miniatyrspill brukes figurene til å framheve de visuelle sidene ved spillet, og til å bestemme posisjon og siktlinjer.
Yukio Takano
Yukio Takano (高野之夫 Takano Yukio; født 2. desember 1937 i Toshima i Tokyo i Japan, død 9. februar 2023 i Tokyo) var en japansk forretningsmann og politiker, som var medlem av Liberal Democratic Party.
UEFA Nations League 2018-2019 divisjon D
UEFA Nations League 2018-2019 divisjon D er den laveste divisjonen i UEFA Nations League i 2018-2019. Divisjon D er delt inn i 4 grupper med 4 lag hver gruppe, divisjonen består av lagene rangert nummer 40-55. De 4 vinnerne rykker opp til divisjon C.
Sanggoubukta
Sanggoubukta er ei havbukt ytterst på Shandonghalvøya i provinsen Shandong nordøst i Kina. Bukta ligger ut mot Gulehavet.
Avant (nettverksselskap)
Avant var et amerikansk nettverksselskap grunnlagt i 2010 av Brent Payne.
Scano di Montiferro
Scano di Montiferro (sardisk: Iscànu) er en italiensk kommune i provinsen Oristano i regionen Sardinia. Den har 1 517 innbyggere og ligger rundt 385 meter over havet.
Kieran Doherty
I august 1976, mens han var på vei for å plassere en bombe, ble varebilen Doherty kjørte fulgt av politiet. Han klarte å kapre en annen bil, men ble tatt da han forsøkte å rømme fra denne. Han ble dømt til atten års fengsel for besittelse av skytevåpen og sprengstoff samt fire år for bilkapringen.
Luktesalt
Luktesalt er en samlebetegnelse på sterkt luktende salter, spesielt ammoniumkarbonat (NH4)2CO3·H2O. Ammoniumdampene fra saltet irriterer nasalmembranerne, noe som utløser en refleks som får musklene som styrer åndedrettet (innåndingsmusklene) til å arbeide hurtigere.
Fagerborg Studio
Fagerborg Studio var et norsk lydstudio som startet i Oslo i 1970, mest kjent under navnet Rosenborg Studio på 70 og 80-tallet. Platestudioet ble raskt et veldig populært sted for innspilling av plater og gjennom årene så har studioet blitt benyttet av Vazelina Bilopphøggers, Knutsen & Ludvigsen, Junipher Greene, Øystein Sunde, Stavangerensemblet, Ruphus, Vamp, Terje Rypdal, Kjell Bækkelund, New Jordal Swingers, Convivium, Eldar Vågan, Helge Borglund & Rita Engebretsen, Lars Mjøen, Knut Lystad, Trond Kirkvaag, Folque og for noen utenlandske artister. På 90-tallet ble navnet endret til MajorStudio, som etterhvert ble et eget plateselskap i 2001 med eget musikkforlag da studiovirksomheten ble solgt og i 1997 ble studioet truet av konkurs og 11. desember 1997 ble det i den anledning samlet et stjernelag med musikere som alle hadde hatt et langt og godt forhold til nettopp platestudioet og dette ble sendt i programmet Rosenborg – Mer enn fotball og i 1998 ble Rosenborg Studio til Fagerborg Studio og holdt det gående til sommeren 2009 da bedriften ble nedlagt, blant de mest kjente ansatte så kan det nevnes Per Sveinson og Martin Abrahamsen.
Nikita Krjukov
Karriere
Under VM 2015 i Falun gikk Krjukov sammen med Aleksej Petukhov på Russlands lag som tok sølv på lagsprint. Norge ved Finn-Hågen Krogh og Petter Northug vant.
Jean-Jacques Servan-Schreiber
I 1977 solgte han L'Express for å vie seg til politikk, men han manglet nå magasinet som talerør, og da han stilte som kandidat til det første direkte valg til Europaparlamentet i 1979 ble det en fiasko som fikk JJSS til å trekke seg fra politikk. I stedet skrev han en bok om Japans suksess med bruk av informasjonsteknologi, og han bodde i en overgangsperiode i USA, hvor han arbeidet ved Carnegie Mellon Universitys internasjonale relasjoner. Sine siste år brukte han på å skrive bøker, blant andet en selvbiografi.
USS «Pinckney» (DDG-91)
Historie
USS «Pinckney» la ut på sitt første oppdrag i september 2005. Under dette oppdraget gjennomførte skipet havnebesøk i Guam, Singapore, Australia, Fiji og Hawaii, og det ble den første jageren noensinne til å etterfylle drivstoff til sjøs på det nye, hurtige kampfartøyet Mark V Special Operations Craft. Den 24. februar 2006 vendte skipet tilbake til hjemmebasen etter å ha vært til sjøs i fem måneder.
Raymond McCreesh
Raymond Peter McCreesh (irsk Réamann Mac Raois, født 25. februar 1957, død 21. mai 1981) var et nordirsk medlem av Den provisoriske IRA (PIRA), fra byen Camlough i South Armagh. Han var den tredje av ti som døde under sultestreiken i Nord-Irland 1981.
M3 Bradley
M3 Bradley er forskjellige fra M2 ved at i stedet for å bære seks-syv infanterister bak, så har M3 med to jegere, ekstra radioer, ammunisjon og ekstra missiler til TOW, Dragon eller FGM-148 Javelin.
De eneste eksterne forskjellene på vognene er at skyteskårene mangler på M3.
Long Live Love
Om sangen
BBC hadde valgt den britisk-fødte australske Olivia Newton-John til å representere Storbritannia på hjemmebane i Eurovision Song Contest 1974 i Brighton. I den britiske finalen 23. februar 1974 fremførte hun seks sanger, og gjennom en postkortavstemning vant «Long Live Love» med over 27,000 stemmer.
I Eurovision Song Contest var sangen det andre bidraget på scenen – etter Finlands Carita Holmström med «Keep Me Warm», og før Spanias Peret med «Canta y sé feliz». I avstemningen fikk sangen 14 poeng og endte på delt fjerdepass av 17 deltakere.
Orkanen Norbert
Syklonen er den første siden 1990 som har blitt navngitt Norbert.
Skader
Tre mennesker omkom som følge av orkanens herjinger.
Øyvind Nypan
Biografi
Albumet Big City (2018) ble spilt inn i New York med Ben Wendel, Taylor Eigsti, Joe Martin og Justin Faulkner.
Arnold I av Isenburg
Begge kandidatene reiste til Roma, der pave Innocens III kreerte Arnold til biskop av Utrecht i 1196. Ikke lenge etter dette døde Arnold, og da ble Dirk I kreert til biskop.
Hyrkansk skog
Fysisk geografi
Området er omtrent 800 km langt og 110 km bredt med et areal på 50 000 km². Det omfatter kystslettene ved Det kaspiske hav og nordskråningen til Elburzfjellene. I Iran vokser skogen i fem provinser fra øst til vest: Nord-Khorasan, Golestan, Mazandaran, Gilan og Ardabil, og i Aserbajdsjan finnes den i Talysjfjellene og på slettelandet ved Lənkəran.
Årsnedbøren varierer fra 530 mm i øst til 1350 mm i vest, men noen steder i vest kan ha opptil 2000 mm nedbør i året. Det er mest regn om våren, senhøsten og vinteren. Nedbøren er ganske jevnt fordelt over året i vest, men de østligste områdene kan ha opptil tre måneders tørketid om sommeren. Gjennomsnittlig relativ luftfuktighet er alltid høy og varierer fra 74,6 % i øst til 84,6 % i vest. De høyereliggende områdene har nesten permanent tåke. Gjennomsnittlig årstemperatur varierer fra 15 °C i vest til 17,5 °C i øst. I de varmeste månedene er temperaturen 28–35 °C og i de kaldeste 1,5–4 °C.
Stanford Classic 2017
Det ble konkurrert i singel og dobbel for kvinner på hardcourt.
Syreneset fort
Fra kommandobunkeren hadde man utsikt helt til Utsira.
Lumbago
Behandling
Overordnet mål for behandling er å oppnå tilstrekkelig smertelindring til at pasienten kan gjenoppta normal aktivitet, fordi aktivitet i seg selv er et viktig tiltak for tilhelning. Kortvarig medikamentbehandling eller annen symptomlindrende tiltak som for eksempel manipulasjon kan være nødvendig. Prognosen er god ved akutte korsryggsmerter (grønne flagg), men symptomlindrende tiltak kan være nødvendig, selv om ingen spesifikke behandlingstiltak har dokumentert stor effekt på gruppenivå.
Another Day in Paradise (sang)
Til tross for dette ble sangen en av sangerens største hits i karrieren, og nådde nummer én i blant annet Canada, Tyskland og Nederland. Det ble Collins' syvende nummer én på den amerikanske singellisten Billboard Hot 100 hvor den ble værende i fire uker på rad. «Another Day in Paradise» nådde topp fem på de fleste hitlistene sangen kom inn på. Sangen mottok flere prisnominasjoner etter utgivelsen. Collins og Padgham vant en Grammy Award i kategorien Årets plate og mottok ytterligere nominasjoner i kategoriene Beste popvokalopptreden, Mannlig og Beste musikkvideo, Kortform. Ved BRIT Awards 1990 vant sangen i kategorien Beste britiske singel. I 2009 listet Billboard sangen på nummer 86 på de største sangene gjennom tidene.
Hov1
Karriere
2018 fikk gruppen to priser på P3 Guld, i kategorien "Årets grupp" og "Guldmicken" for årets liveband. Før P3 Guld 2019 var Hov! nominert i tre kategorier, og fikk under utdelingen pris i alle tre kategorier: "Guldmicken", "Årets grupp" og "Årets låt" («Hon dansar vidare i livet»). På høsten 2019 turnerte de i Sverige og Finland.
MS «Spitsbergen»
Arktiske farvann
Etter at MS «Midnatsol» vendte tilbake i hurtigrutetrafikk, seilte skipet på arktiske farvann våren og sommeren 2017 med ekspedisjonsturer til Canada. Hun seilte også til Island, Grønland og Svalbard. Lasterommet er bygd for å ta med Zodiac-båter, med egne ramper for å ta båtene og passasjerene ut når de skal på oppdagelsesferd. Egne vasker og desinfiseringssoner er også installert ombord. Dette fordi renhold i forhold til smitte mellom ulike land er svært strengt, og skal gjennomføres etter utflukter.
Tsjad
Naturgeografi
Tsjad grenser mot Libya i nord, Sudan i øst, Niger, Nigeria og Kamerun i vest og Den sentralafrikanske republikk i sør. Landets hovedstad er 1 600 km fra nærmeste havn. På grunn av denne avstanden til havet og at landet i stor grad har ørkenklima, blir det noen ganger referert til som «Afrikas døde hjerte».
Historie
Déby gjorde en ensidig endring av grunnloven for å avskaffe begrensningen på maksimalt to mandatperioder, noe som førte til uro blant de opposisjonelle partiene og samfunnet forøvrig. I 2006 ble Déby gjenvalgt for en tredje periode gjennom et valg som ble boikottet av opposisjonen. Etnisk motivert vold har økt øst i landet, og FNs høykommissær for flyktninger har uttrykt bekymring for at et folkemord likt det i Darfur skal bryte ut i Tsjad.
Næringsliv
Landets valuta er CFA-franc. Årevis med borgerkrig har skremt bort utenlandske investorer. De som forlot landet i perioden 1979 til 1982 har først nylig begynt å gjenvinne tillit til landets framtid. Fra 2000 ble det gjort større utenlandske direkteinvesteringer i oljesektoren, noe som har gitt store forhåpninger til landets økonomiske vekstmuligheter.
Petroleum
Petroleum er nå Tsjads viktigste eksportartikkel. ExxonMobil leder et konsortium av Chevron og Petronas, som har investert 3,7 milliarder dollar til utvinningen av anslagsvis en milliard fat olje i den sørlige delen av landet. Oljeproduksjonen startet i 2003 med ferdigstillelsen av en oljerørledning, delfinansiert av Verdensbanken, med forbindelse fra oljefeltene sør i landet til terminaler langs Kameruns atlanterhavskyst. Som en betingelse for sin bistand krevde verdensbanken at 80 % av inntektene fra oljeutvinningen skulle brukes på utviklingsprosjekt. Låneprogrammet ble suspendert i januar 2006, da den tsjadiske regjeringen besluttet å redusere denne andelen. 14. juli 2006 undertegnet Verdensbanken og Tsjad en erklæring hvor Tsjads regjering forplikter seg til å øremerke 70 % av sitt forbruk på programmer for fattigdomsbekjempelse.
Catolethrus
Catolethrus er en slekt av biller i familien snutebiller (Curculionidae). De lever i død ved. De ligner på barkbiller (Scolytinae), som også er deres nærmeste slektninger.
Oppløsning (massespektrometri)
IUPAC-definisjon
der ΔM er oppløsningsevnen og M er massen til (den andre) toppen.
En høy oppløsningsverdi tilsvarende god separasjon av topper er lik konvensjonen brukt med kromatografiseparasjoner, selv om det er viktig å merke seg at definisjonene ikke er de samme. Høy oppløsning som indikerer bedre toppseparasjon brukes også i ionmobilitetsspektrometri.
Måling av topp separasjon
Det er flere måter å definere minimum topp separasjon ΔM i massespektrometri, derfor er det viktig å rapportere metoden som brukes for å bestemme masseoppløsning når man rapporterer verdien. De to mest brukte er definisjon av toppbredde og daldefinisjon.
Pauline Macabies
Pauline Macabies (født 3. mars 1986 i Chambéry) er en fransk tidligere skiskytter.
Reperbane
Overbygget på en reperbane måtte være minst 400 meter langt for å kunne lage de største trossene i standard lengde. Teknikken gikk ut på å sno fibre sammen, slik at de beholdt en del av snoingen når de ble sluppet. En enkelt snodd line kaltes en kordel. Trosser kunne bestå av to slike (toslått, sjelden), tre (treslått, vanligst) eller flere som da ble kalt firslåtte osv. Snoingen av hver enkelt kordel ble da fortsatt og kordelene ble sluppet sammen slik at snoingen ble bevart. Taulengden ble da kortere og tykkelsen på trossa tilsvarende økt. Til å begynne med måtte mye av dette vries for hånd, men det ble utviklet maskiner med tannhjulsdrev, som etterhvert gjorde det mulig å få snoingen lik på alle kordelene. Det å få alt riktig, var en del av håndverket.
Bukhara internasjonale lufthavn
Bukhara internasjonale lufthavn er en flyplass som ligger i Bukhara, Usbekistan.
Sars (slekt)
Historie
I løpet av 19 år bodde familien Sars på fire forskjellige steder i Frognergata, nå kjent som Nobels gate, til slutt i en gammel tømmervilla på hjørnet av Bygdøy allé. Her døde Maren Sars, 87 år gammel.
Stig Engen
I 1997 trappet Stig Engen ned, og spilte deretter noen sesonger som spiss for Brandal i lavere divisjoner. I 2005 gjorde Engen et overraskende comeback som Hareid-keeper, da 3.-divisjonslaget møtte Aalesund i cupens første runde. Grunnen var at førstekeeper Vagn Scheide Mork hadde karantene. I 2009, i en alder av 50 år, gjorde Engen nok et comeback, denne gangen som spiss for Hareid 2 i 5.-divisjon.
Joachim Björklund
Han har også spilt for andre storklubber som, og. Etter spillerkarrieren har han arbeidet som talentspeider i Skandinavia for sin tidligere klubb Valencia.
Chris Adcock
Chris Adcock (født 27. april 1989) er en britisk badmintonspiller. Han representerte landet sitt i Sommer-OL 2012 i London, der han ble utslått i gruppespillet i mixed double.
Sommerfugler
Dagsommerfuglene har en lang sammenrullet sugesnabel. Den manglet hos stamarten, som hadde bitende munndeler. Noen, som gruppen med kjevesommerfugler, har fortsatt disse bitende munndelene, noe også larvene har. Evolusjonært sett skjedde ikke dannelsen av sugesnabelen som én enkelt hendelse, men i mange små trinn som følge av naturlig seleksjon. Dette kan rekonstrueres ved å undersøke hvordan munndelene er bygget opp i de ulike grenene i sommerfuglenes stamtre. (Se inndelingen for en oversikt over stamtreet og definisjonen av delgruppene.) De første trinnene skjedde i stamarten til Glossata, der galea, en del av maxillen (underkjeven), ble omdannet til en enkel sugesnabel. Mandiblene (overkjeven) tapte samtidig leddene sine, og ble mindre og funksjonsudyktige. Snabelen var uten egen muskulatur til å begynne med, men fikk egne muskler i stamarten til Myoglossata. Det var derimot først i stamarten til Ditrysia at sugesnabelen også fikk skråstilte muskler, noe som gjorde den så bevegelig som i dagsommerfugler.
Inndeling og evolusjon
Utover disse slektskapsgruppene er en del parafyletiske grupper i bruk som formelle eller uformelle enheter i tradisjonell systematikk. De mest kjente av disse er:
For å nevne noen evolusjonære nyvinninger som skjedde i sommerfuglenes stamtre, ble skjellene på vingene «forfinet» i stamarten til Coelolepida. (De fikk små hulrom, som man kan se under mikroskopet.) I stamarten til Neolepidoptera (ordrett oversatt «nysommerfugler») ble hjernen forstørret ved at det smeltet sammen med ganglionet under svelget. Dessuten ble puppenes kjever ubevegelige, mens puppene til de tidligere grenene i sommerfuglenes stamtre fremdeles hadde funksjonsdyktige kjever.
Anton Lekang
Han ble tatt ut til å hoppe i Holmenkollen i 1924. Noen år senere emigrerte han til USA, der han først slo seg ned i Nord-Dakota i 1927 og deretter i Connecticut nordøst i landet. De neste årene oppnådde han en rekke gode resultater som skihopper. I 1931 vant han blant annet det østcanadiske mesterskapet og ble delstatsmester i Maine og New York, og han vant det amerikanske uttakningsrennet til OL i Lake Placid i 1932. Siden han ikke var amerikansk statsborger ennå, kunne han ikke delta i OL, men han fikk være prøvehopper under olympiarennet.
Philipp Mißfelder
Han ble medlem av Junge Union i 1993, og av CDU i 1995. Mellom 1998 og 2000 var han formann for Schüler Union, de konservative partienes elevorganisasjon. Han er medlem av CDUs nasjonale styre siden 1999.
Japan Women’s Open 2017
Japan Women's Open 2017 var en tennisturnering, og del av WTA-touren 2017 som fant sted i Tokyo i Japan fra 11. til 17. september 2017.
Fritjof Krogvold
Han var speaker på Quiksilver bowlrider finalen i Malmö de tre årene verdenseliten stilte der. Krogvold har også skrevet boken Alt om rullebrett, utgitt på Cappelen Damm i 2011. Boken er en faktaløve for aldersgruppen 8 til 12. Fotograf og samarbeidspartner for prosjektet var Stian Evensen. Boken er også utgitt i Danmark.
Ski-VM 2013 – 4 × 5 km stafett kvinner
Resultater
Konkurransen startet kl. 12:45. Det norske vinnerlaget brukte 1 time og 36 sekunder på de fire etappene.
Edmund M. Clarke
Clarke døde av covid-19 den 22. desember 2020 på sykehuset Asbury Heights i Mt. Lebanon i Pittsburgh i Pennsylvania i en alder av 75 år.
Jetix
Kanalen distribueres i de fleste land via kabel og/eller satellitt, og de aller fleste TV-distributørene tilbyr kanalen. Kanalen sender fra 06.00 til 18.00 alle dager. Mange TV-distributører sender Jetix og Hallmark Channel på samme kanalplass, til tross for at Hallmark Channel sender 24 timer i døgnet.
Historikk
Da oppkjøpet var et faktum ønsket Disney å lansere egne fjernsynskanaler i Europa, og Jetix måtte vike plass for Disneys egne kanaler da de ble lansert i 2002/2003. Canal Digital var den første distributøren som valgte å bytte ut Jetix med Disney Channel, siden de mente flere ønsket å se Disney Channel enn Jetix. I ettertid viste deg seg at flertallet av de som var med i undersøkelsen var over 60 år. Etter oppkjøpet av Disney, har Jetix nå blitt Disney XD i Canal Digitals digitale grunnpakke.
Multiplankamera
Historikk
Det mest berømte multiplankameraet ble oppfunnet av William Garity for Walt Disney Studios til bruk i produksjonen av Snehvit og de syv dvergene. Kameraet ble ferdigstilt tidlig i 1937 og testet i Silly Symphonies-filmen The Old Mill, som vant Oscar-prisen for animert kortfilm i 1937. Disneys multiplankamera, som brukte opptil syv lag med tegninger (malt i oljer på glass) skutt under et vertikalt og bevegelig kamera, tillot mer sofistikert bruk enn Iwerks- eller Fleischer-versjonene, og var hovedteknikken som ble brukt i Disney-filmer som Pinocchio, Fantasia, Bambi, Adventures of Ichabod and Mr Toad, Askepott, Alice in Wonderland, Peter Pan, Tornerose og Jungelboken.
Dobbeltstjerne
Såvidt man vet er vår egen sol ikke en del av noe stjernesystem, selv om det heller ikke kan utelukkes helt. En eventuell ledsagerstjerne må imidlertid være veldig liten og lyssvak, og ha en bane som aldri eller bare ytterst sjelden bringer den innen «synsvidde» sett fra Jorden.
Klassifikasjon etter størrelsesforhold
I dette klassifikasjonssystemet sorteres dobbeltstjernene etter hvor tett de er på hverandre (i forhold til deres størrelse): Jo tettere stjernene er på hverandre, desto mer påvirker de hverandre med sin tyngdekraft og «atmosfære» — i visse tilfeller kretser stjernene så nært hverandre at det overføres materiale (gass og plasma) fra overflaten av den ene stjernen til den andre.
Dobbeltstjerners utvikling
Mot slutten av sitt «liv» vokser en hovedserie-stjerne temmelig voldsomt: Mens stjernen i sitt hovedserie-liv hadde god plass innenfor sin egen Roche-grense, kan den i et stjernesystem vokse så mye at den mister stoff ut over Roche-grensen, som deretter enten faller direkte ned på den andre stjernen, eller samles opp i en tilvekstskive rundt den stjernen som mottar stoffet. I tilvekstskiven omsettes det fallende stoffets mekaniske energi til elektromagnetisk stråling, noen ganger så mye at skiven sender ut mer lys enn stjernene selv.
Da en stjernes livsforløp avgjøres av hvor mye masse den inneholder, kan den slags masseutveksling mellom stjernene endre deres skjebne. Slike stoffutvekslinger gjør det mulig for stjerner i stjernesystemer å nå spesielle utviklingstrinn som ikke er mulige for enkeltstående stjerner.
Litografi
Teknikk
For å lage fargelitografi blir det brukt flere steiner med hver sin farge. Istedenfor en litografisk stein kan en også bruke plater av aluminium som behandles med en gummi/syre-blanding, da kalles teknikken ofte algrafi, eller en spesiell litofilm.
Bruce Springsteen
Oppvekst
Springsteen ble født i Long Branch, New Jersey og vokste opp i Freehold, i New Jersey. Faren Douglas Frederick Springsteen (1925–1998), var av nederlandsk og irsk avstamning og arbeidet stort sett som bussjåfør. Moren Adele Ann Zirilli (født 1925), var advokatsekretær og av italiensk avstamning. Hans morfar var født i Vico Equense i nærheten av Napoli. Han har to yngre søsken, Virginia og Pamela. Pamela Springsteen hadde en kortvarig filmkarriere, men sluttet som skuespiller for å bli fotograf på fulltid. Hun var fotograf på hans album Human Touch og Lucky Town.
1972–1974
I 1972 signerte Springsteen ved hjelp av John Hammond en platekontrakt med Columbia Records, Hammond hadde fått Bob Dylan og Leonard Cohen til samme plateselskap tidligere.. Springsteen tok med seg mange av sine kolleger fra New Jersey inn i innspillingstudioet og dannet gruppa som senere skulle bli kjent som E Street Band. Hans debutalbum, Greetings from Asbury Park, N.J., ble gitt ut i januar 1973, og etablerte ham som en kritikerfavoritt, men salget tok derimot ikke av. På grunn av Springsteens lyriske tekster og musikk forankret i folkrocken, for eksempel i sanger som «Blinded by the Light» – som senere skulle bli en stor hit med Manfred Mann's Earth Band, og «For You», ble Springsteen i begynnelsen sammenlignet med Bob Dylan.
I løpet av denne tiden hadde Springsteen kjempet med raseri og frustrasjon over albumet og sa at han «hørte lyden i hodet» men ikke lyktes med å forklare den for de andre i studioet. Det var i løpet av disse sesjonene at Steven Van Zandt ble hentet inn i studioet for å hjelpe Springsteen å organisere blåseseksjonen på «Tenth Avenue Freeze-Out». Dette første til at Van Zandt ble med i bandet; han hadde lenge vært Springsteens venn og musikalske partner på tidligere prosjekter. Da Springsteen hørte det ferdige albumet første gang slengte han plata fra seg og sa til Jon Landau at han heller ville gjøre plata helt på ny som et konsertopptak.
2002–2007
Tidlig på 2000-tallet engasjerte Springsteen seg for revitalisering av Asbury Park, og spilte årlig flere veldedighetskonserter. Disse konsertene var ment for hengivne fans og inneholdt blant annet framføring av en overskuddssang fra andrealbumet E Street Shuffle kalt «Thundercrack». Sangen «My City of Ruins» ble opprinnelig skrevet om Asbury Park for å støtte arbeidet med å revitalisere byen, men Springsteen valgte å bruke den på en støttekonsert etter 11. september, og sangen fungerte godt i denne situasjonen med sitt gospelpreg og formaninger om å «Rise up!» Han valgte senere sangen som avslutningssang på The Rising og som ekstranummer på den påfølgende turneen.
Ved Grammyutdelingen i 2003 framførte Springsteen The Clashs kjente sang «London Calling» sammen med Elvis Costello, Dave Grohl, og bandkollega Steven Van Zandt fra E Street Band og No Doubts bassist, som en hyllest til den nylig avdøde Clah-vokalisten Joe Strummer.
Oingt
Oingt ble bygget som et romersk castrum, kalt Yconium, med utsikt over området ved Lyon på den romerske veien fra Anse til Feurs. Romerne introduserte vindyrking som fremdeles er utbredt i dag i Beaujolais-regionen.
VM i ishockey for menn 2025 (toppdivisjonen)
Toppdivisjonen i VM i ishockey for menn 2025 skal etter planen arrangeres i Stockholm i Danmark og Herning i Danmark fra 9. til 25. mai 2025. Det vil bli det 88. verdensmesterskapet i ishockey for menn arrangert av Det internasjonale ishockeyforbundet (IIHF). I toppdivisjonen vil 16 lag delta fordelt på to grupper med åtte lag hver der de fire beste i hver gruppe går videre til kvartfinale.
Dirk van Holland (biskop)
Løsningen på dette problemet var at Dirk ble biskop av Nedersticht, mens Arnold av Isenburg ble innsatt som biskop av Oversticht.
Begge kandidatene reiste til Roma, der paven kreerte Arnold til biskop av Utrecht i 1196. Ikke lenge etter dette døde Arnold, og Dirk I ble kreert til biskop av Innocens III. Dirk døde i Pavia, på vei tilbake til Utrecht.
Bjarne Lingås
Under en bokselandskamp mot Sverige i 1951, arrangert på Bislett stadion, beseiret Lingås svenskenes stortalent Ingemar Johansson, som senere ble verdensmester for profesjonelle. Samme år fikk han sølvmedalje i EM, noe som fremdeles er den beste plasseringen en nordmann har tatt i et internasjonalt seniormesterskap i etterkrigstiden.
Petalas
Homer forteller i eposet Iliaden at det seilte 40 skip fra Dulikhiom som ble identifisert som Petalas for delta i Trojakrigen, men allerede den antikke geografen Strabon mente og senere fått følge av moderne historikere som mener at Dulikhiom kan identifiseres med øya Makri, som ligger i nærheten.
Mesterligaen i fotball for kvinner
Historikk
Tabellen under viser hvordan fordelingen skjer.
Fra 2021/22 ble turneringen endret til å være mer i samsvar med turneringen for menn, med et gruppespill på høsten og separat kvalifisering for seriemestre (engelsk Champions Path) og serietoere og eller -treere (League Path). Gruppespillet skal ha 16 lag, hvorav fire er direkte kvalifisert, sju kommer fra Champions Path og fem kommer fra League Path. Antallet kamper og seedete lag vil variere ut fra hvor mange forbund som melder på lag. De to beste lagene i hver gruppe kvalifiserer seg for kvartfinale, og det er deretter utslagssluttspill mellom åtte lag.
Noter
<references group=Note/>
Nordahl Eide
Rogaland Kunstmuseum stilte ut 34 maleri av Eide i en egen utstilling i 2003, rett før han døde - i en alder av 92 år.
Toby Ng
Toby Ng (født 8. oktober 1985) er en canadisk badmintonspiller. Han representerte landet sitt under Sommer-OL 2012 i London, der han ble utslått i gruppespillet i mixed double.
Vardøger
Vardøger i norsk litteratur
Ordet vardøger har også blitt brukt i overført betydning om et forsvarsel om det som skal komme. Camilla Collett skriver i Amtmandens Døttre fra 1855: «I Smaastæderne hører man Alt, hvad der hænder inde i Krestiania. Ja det er forunderlig nok, men det er sandt, Hvad jeg siger, at Rygterne gaar ordentlig som et Vardøger forud for Hændelsen, især naar det er noget, som ikke er godt.»
Arnljot Gelline
Hovedpersonen Arnljot Gelline er en bifigur i Snorres Olav den helliges saga. Han er en skoggangsmann fra Jämtland som lar seg døpe og slutter seg til kong Olavs hær, og deretter dør i slaget på Stiklestad.
Isère (elv)
Isère er en 290 km lang elv i regionen Auvergne-Rhône-Alpes i Sør-Frankrike. Elven har sitt opphav i Alpene på grensen til Italia, nær skisportstedet Val-d’Isère. Den renner inn i Rhône i Pont-de-l'Isère, noen få km nord for Valence. Elvens øvre dal blir kalt Tarentaise.
Heiberg
Slektsvåpen
Eidsvollsmannen Andreas Michael Heiberg brukte i seglet sitt på Grunnloven av 17. mai 1814 ikke våpenet, men et monogram med bokstavene AH tett sammenslynget og i skråskrift.
Slektstre
Slekten stammer fra to brødre som kan ha stammet fra overlevde av svartedøden i Luster.
Paul Koht
Koht ble student fra Tromsø skole i 1861, og cand.philol i 1868. Fra 1869 var han lærer ved Tromsø skole og ble overlærer fra 1871. Fra 1877 til 1883 var han medlem av bystyret i Tromsø, ordfører i tidsrommet 1883–1885. Han var redaktør av Tromsøposten i 1872. I tidsrommet 1883–1888 var han varamann til Stortinget fra Tromsø.
Embraer EMB-314 Super Tucano
Historie og utvikling
ALX-prosjektet ble så startet opp av Brasils luftfrosvar, som også trengte et treningsfly for å erstatte Embraer EMB 326GB Xavante. Prosjektet tok sikte på å ta fram et nytt fly som passet Amazonas-regionen med høye temperaturer og fuktighet, kombinert med et lavt trusselbilde. ALX ble spesifisert til å være et turbopropfly med lang rekkevidde og lite behov for støtte, og skulle kunne operere dag og natt og i dårlig vær, i tillegg til å kunne lande på korte rullebaner med lite fasiliteter.
Zeeman-effekt
Oppdagelse og første forklaring
Pieter Zeeman arbeidet ved Universitetet i Leiden hvor han undersøkte hvordan lys kunne påvirkes av et ytre magnetfelt. I september 1896 oppdaget han at når lyset fra en flamme som inneholder natrium går gjennom et magnetfelt og analyseres med et spektrometer, vil de to dominerende, gule D-linjene bli bredere. Magneten han brukte, var ikke kraftig nok til å vise en oppsplitting.
Landés g-faktor
Den anomale Zeeman-effekten ble først fullstendig forstått ved innføring av kvantemekanisk spinn for elektronet i 1925. Denne utviklingen begynte i 1921 ved at Alfred Landé viste ut fra eksperimentelle data at de magnetiske forskyvningene av energinivåene for slike atom kan sammenfattes i formelen
Paschen-Back-effekt
hvor Δmℓ = mℓ -  m 'ℓ og Δms =  ms -  m's er forskjellene i kvantetallene ved overgangen. Men da dette lyset genereres ved en elektrisk dipolovergang, forandres ikke spinnet til elektronet slik at Δms = 0. Med den vanlige utvalgsregelen Δmℓ = 0, ±1 oppstår det derfor bare tre linjer ved Paschen-Back-effekten nøyaktig som ved den normale Zeeman-effekten. For atomer med flere elektroner finner man samme resultat ut fra en tilsvarende argumentasjon.
Sabrina Buchholz
Buchholz debuterte i verdenscupen i 2000 i Hochfilzen. Allerede i sprinten, det første rennet, kom hun på 9.-plass. Først fra 2004 deltok hun regelmessig i verdenscupen.
Daniel Rickardsson
Karriere
Rickardsson debuterte i verdenscupen i langrenn 23. mars 2003, og han tok sin første pallplass individuelt med en tredjeplass på 15 km fristil 20. november 2010 i Gällivare. Han tok sin første individuelle verdenscupseier da han vant 15 km klassisk stil 19. februar 2011 i Drammen Han ble nummer åtte sammenlagt i Tour de Ski 2009/10 hvor han også vant en etappe over 10 km klassisk stil. Denne ble i ettertid også regnet som en verdenscupseier. I Tour de Ski 2010/11 kom han på niendeplass sammenlagt.